“PSJ” Messidan boshqa argentinalik futbolchilari bilan xayrlashmoqchi

“PSJ” yozda argentinalik futbolchilar bilan hamkorlikni to‘xtatmoqchi.

L’Equipe nashrining xabariga ko‘ra, parijliklar hujumchi Mauro Ikardi va yarim himoyachi Leandro Paredesga yozda jamoani almashtirishni taklif qildi. Mavsum so‘ngida “PSJ” bilan shartnomasi yakuniga yetadigan Anxel di Mariya esa erkin agent sifatida jamoani tark etadi.
Shu tariqa “PSJ” Lionel Messidan boshqa barcha argentinalik futbolchilar bilan xayrlashmoqchi.
Di Mariya 2015-yil avgust oyida fransuz jamoasiga qo‘shilgan edi. Shundan buyon argentinalik Parij klubi bilan 17 ta sovrin qo‘lga kiritdi. 2019-yilda Ikardi “Inter”dan, Paredes esa “Zenit”dan “PSJ” safiga o‘tgan edi.
Lionel Messi 2021/22-yilgi mavsum Fransiya chempionatida 21 ta o‘yinda maydonga tushib, 3 ta gol va 13 ta golli uzatmaga mualliflik qildi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!